[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii







                            Bucureşti, 25.06.2002








                  Nr.23/197/2000

BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăurat, Raportul asupra proiectului de Lege pentru aprobarea Ordonanţei Guvernului nr.78/2000 privind omologarea vehiculelor rutiere şi eliberarea cărţii de identitate a acestora, în vederea punerii în circulaţie pe drumurile publice din România, trimis cu nr.391 din 5 septembrie 2000.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                       Nr.23/197/2000

RAPORT

asupra proiectului de Lege pentru aprobarea Ordonanţei Guvernului nr.78/2000 privind omologarea vehiculelor rutiere şi eliberarea cărţii de identitate a acestora, în vederea punerii în circulaţie pe drumurile publice din România



1. Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.78/2000 privind omologarea vehiculelor rutiere şi eliberarea cărţii de identitate a acestora, în vederea punerii în circulaţie pe drumurile publice din România, primit cu nr.391 din 5 septembrie 2000.



Ordonanţa Guvernului nr.78/2000 a fost avizată favorabil de Consiliul Legislativ cu nr.819 din 14 august 2000.

Proiectul de lege a fost trimis spre adoptare Camerei Deputaţilor cu nr. E 255 din 1 septembrie 2000.



Proiectul de lege pentru aprobarea Ordonanţei Guvernului nr.78/2000 a fost avizat favorabil de Comisia pentru apărare, ordine publică şi siguranţă naţională cu nr.391/06.09.2000 şi de Comisia juridică, de disciplină şi imunităţi cu nr.391/14.03.2001, în forma propusă de Guvern.



Ordonanţa Guvernului nr.78/2000 a fost emisă în temeiul Ordonanţei Guvernului nr.19/1997 privind transporturile, aprobată prin Legea nr.197/1998 şi a Ordonanţei Guvernului nr.44/1997 privind transporturile rutiere, aprobată prin Legea nr.105/2000 şi în baza Acordului de la Geneva din 1958 privind adoptarea de prescripţii tehnice uniforme aplicabile vehiculelor pe roţi, echipamentelor şi componentelor ce pot fi montate sau utilizate pe vehicule cu roţi, semnat de România şi ratificat prin Decretul nr.371/1976. De asemenea, în vederea armonizării legislaţiei naţionale cu legislaţia în domeniu a ţărilor din Uniunea Europeană, s-au avut în vedere prevederile Directivei 96/96/CE din 20 decembrie 1996 privind armonizarea legislaţiei statelor membre asupra inspecţiei tehnice periodice a autovehiculelor şi remorcilor acestora.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost analizat de raportori în mai multe întâlniri cu specialişti din cadrul Ministerului Lucrărilor Publice, Transporturilor şi Locuinţei şi din cadrul Regiei Autonome "Registrul Auto Român".



Proiectul de lege a fost examinat în şedinţa comisiei din 19 iunie 2002 . La lucrările comisiei au participat specialişti din Ministerul Lucrărilor Publice, Transporturilor şi Locuinţei şi din Regia Autonomă "Registrul Auto Român".



4. La lucrările comisiei au fost prezenţi 22 de deputaţi din totalul de 26 de deputaţi membri ai comisiei.



Raportul comisiei asupra proiectului de lege a fost adoptat cu unanimitate de voturi.



În urma dezbaterii, Comisia pentru industrii şi servicii propune admiterea cu modificări a proiectului de lege, care se referă la clarificarea unor prevederi privind omologarea vehiculelor rutiere, definirea tipurilor de omologări, eliberarea cărţii de identitate a vehiculelor rutiere, controlul originalităţii şi autenticităţii documentelor de provenienţă a vehiculelor rutiere, etc.

I.   A M E N D A M E N T E     A D M I S E



În urma dezbaterii,  comisia propune adoptarea proiectului de lege cu următoarele amendamente:

Nr.

crt.
Text OG nr.78/2000
Text propus de comisie
Motivarea propunerii amendamentelor

0
1
2
3

1.

LEGE

pentru aprobarea Ordonanţei Guvernului nr.78/2000 privind omologarea vehiculelor rutiere şi eliberarea cărţii de identitate a acestora, în vederea admiterii în circulaţie pe drumurile publice din România




2.
ORDONANŢĂ

privind omologarea vehiculelor rutiere şi eliberarea cărţii de identitate a acestora, în vederea admiterii în circulaţie pe drumurile publice din România
Nemodificat


0
1
2
3

3. 

Art.I. - Se aprobă Ordonanţa Guvernului nr.78 din 24 august 2000 privind omologarea vehiculelor rutiere şi eliberarea cărţii de identitate a acestora, în vederea admiterii în circulaţie pe drumurile publice din România, publicată în Monitorul Oficial al României, Partea I, nr.412 din 30 august 2000, cu următoarele modificări şi completări:




4. 
Art. 1. - Vehiculele rutiere pot fi înmatriculate în România numai după omologarea pentru circulaţia pe drumurile publice de către Regia Autonomă "Registrul Auto Român", denumită în continuare R.A.R., organism tehnic specializat al Ministerului Transporturilor.


1. Articolul 1 va avea următorul cuprins:

Art. 1. - Vehiculele rutiere pot fi înmatriculate pentru circulaţia pe drumurile publice din România numai după omologarea acestora de către Regia Autonomă "Registrul Auto Român", denumită în continuare R.A.R., organism tehnic specializat al Ministerului Lucrărilor Publice, Transporturilor şi Locuinţei.




5. 
Art. 2. - Documentul care atestă omologarea oricărui vehicul rutier pentru circulaţia pe drumurile publice este cartea de identitate a vehiculului, prevăzută cu elemente de securizare, eliberată de R.A.R. persoanelor fizice şi juridice.


2. Articolul 2 va avea următorul cuprins:

Art. 2. - Pentru vehiculele rutiere supuse înmatriculării pentru circulaţia pe drumurile publice din România, documentul care atestă omologarea este cartea de identitate a vehiculului, prevăzută cu elemente de securizare, eliberată de R.A.R.




6. 
Art. 3. - Omologarea pentru circulaţia pe drumurile publice este de tip sau individuală.


3. Articolul 3 va avea următorul cuprins:

Art. 3. - Omologarea pentru circulaţia pe drumurile publice este de tip sau individuală, după cum urmează:

(1) Omologarea de tip reprezintă procedura prin care R.A.R. certifică conformitatea unui anumit tip de vehicul rutier nou, fabricat, importat sau introdus în ţară, de regulă, pentru comercializare, cu cerinţele prevăzute în reglementările şi normele tehnice specifice privind admiterea acestui tip în circulaţie pe drumurile publice din România.

(2) Omologarea individuală reprezintă procedura prin care R.A.R. atestă că un vehicul rutier fabricat, importat sau introdus în ţară, prezentat pentru omologare, respectă reglementările şi normele tehnice privind admiterea acestuia în circulaţie pe drumurile publice din România.

 (3) Pentru vehiculele rutiere, omologate de tip în una din ţările Uniunii Europene, prezentate pentru omologare de tip în România, în condiţiile alin.(1), procedura de omologare cuprinde numai certificarea conformităţii tipului de vehicul rutier prezentat cu tipul de vehicul omologat în Uniunea Europeană, pe baza documentaţiei respective, privind omologarea de tip existentă sau prezentată la R.A.R.

(4) Prin vehicule rutiere noi, în sensul prezentei ordonanţe, se înţeleg vehiculele rutiere fabricate, importate sau introduse în ţară, aflate înaintea primei înmatriculări.



7. 
Art. 4. - Omologarea pentru circulaţia pe drumurile publice a vehiculelor rutiere se solicită de producătorii sau reprezentanţii autorizaţi ai acestora ori, după caz, de persoanele juridice sau fizice române care le importă sau le introduc în România ori le construiesc din piese detaşate.


4. Articolul 4 va avea următorul cuprins:

Art.4. - (1) Omologarea individuală se efectuează la cererea deţinătorului, persoană fizică sau juridică română, persoană fizică străină care are sau îşi stabileşte reşedinţa în România, pentru:

a) vehiculele rutiere noi, fabricate, importate sau introduse în România în număr de cel mult 10 bucăţi de acelaşi tip, de către o aceeaşi persoană juridică sau fizică;

b) vehiculele rutiere la care ultima înmatriculare a fost înregistrată în altă ţară;

c) vehicule rutiere construite din piese, echipamente şi/sau subansambluri detaşate;

d) vehicule rutiere înmatriculate în România, dar care au suferit modificări constructive semnificative faţă de varianta originală.

(2) Vehiculele rutiere omologate individual, de regulă, nu pot face obiectul comercializării înainte de înmatriculare.




8. 
Art. 5. - (1) Omologarea individuală se acordă pentru vehiculele rutiere care au fost anterior înmatriculate în alte ţări, celor noi, construite în ţară sau importate în serie de cel mult zece bucăţi de acelaşi tip pe an, precum şi celor construite din piese detaşate.

(2) Omologarea individuală se acordă de către R.A.R., prin reprezentanţele judeţene sau a municipiului Bucureşti, după caz, în funcţie de localitatea în care îşi are domiciliul sau sediul persoana care solicită omologarea.


5. Articulul 5 va avea următorul cuprins:

Art.5. - (1) Omologarea de tip se acordă de către R.A.R., prin reprezentanţa municipiului Bucureşti.

(2) Omologarea individuală sau, după caz, a extinderii omologării de tip se acordă de către R.A.R., prin reprezentanţele judeţene sau a municipiului Bucureşti, după caz, în funcţie de localitatea în care îşi are domiciliul sau sediul persoana care solicită omologarea.

(3) Vehiculele rutiere vor fi destinate comercializării, numai în condiţia existenţei omologării de tip, a extinderii omologării de tip sau a omologării individuale, după caz, solicitate de  constructori români sau reprezentanţii autorizaţi ai acestora, reprezentanţii autorizaţi ai constructorilor străini, precum şi a importatorilor autorizaţi, persoane juridice române.

(4) Extinderea omologării de tip se acordă de către R.A.R. pentru vehiculele rutiere anterior omologate de tip, în România.

(5) Persoanele juridice care au obţinut omologarea de tip sau extinderea omologării de tip vor fi numite în continuare solicitanţi.




9. 
Art. 6. - (1) Omologarea de tip se acordă de către R.A.R. pentru vehiculele rutiere noi, construite în ţară sau importate în serie mai mare de zece bucăţi de acelaşi tip pe an.

(2) Dacă tipul de vehicul rutier corespunde normelor tehnice de siguranţă a circulaţiei şi de protecţie a mediului înconjurător, precum şi folosinţei căreia îi este destinat, R.A.R. eliberează un certificat de omologare pentru circulaţie, conţinând descrierea sumară a elementelor care caracterizează acest tip de vehicul.


6. Articolul 6 va avea următorul cuprins:

Art.6. - Dacă în urma efectuării procedurii de omologare de tip, vehiculul rutier corespunde normelor tehnice de siguranţă a circulaţiei şi de protecţie a mediului, precum şi folosinţei căreia îi este destinat sau, după caz, este conform cu tipul omologat în Uniunea Europeană, R.A.R. eliberează un certificat de omologare de tip pentru circulaţie, cu valabilitate naţională, conţinând descrierea sumară a elementelor care caracterizează acest tip de vehicul.


10. 
Art. 7. - Producătorii sau reprezentanţii autorizaţi ai acestora trebuie să menţioneze în cartea de identitate, primită de la R.A.R. conform art. 2, pe care o eliberează pentru fiecare vehicul rutier pe care îl livrează, conformitatea cu caracteristicile tehnice cuprinse în certificatul de omologare pentru circulaţie.
7. Articolul 7 va avea următorul cuprins:

Art.7. - Solicitantul omologării de tip sau, după caz, al extinderii omologării de tip, pentru fiecare vehicul rutier comercializat, va furniza cumpărătorului o copie a certificatului de omologare de tip sau al extinderii omologării de tip, pe care se va atesta conformitatea vehiculului rutier livrat cu tipul omologat.




11. 
Art. 8. - Eliberarea certificatelor de omologare internaţională pentru vehicule rutiere şi componentele acestora se face în conformitate cu Acordul de la Geneva din 1958 privind adoptarea de prescripţii tehnice uniforme aplicabile vehiculelor cu roţi, echipamentelor şi componentelor ce pot fi montate sau utilizate pe vehicule cu roţi, la care România a aderat prin Decretul nr. 371/1976, Ministerul Transporturilor şi R.A.R. fiind desemnate de Guvernul României, parte la acordul din 1958, ca "departament administrativ" şi, respectiv, "serviciu tehnic".


8. Articolul 8 va avea următorul cuprins:

Art. 8. - Eliberarea certificatelor de omologare internaţională pentru vehicule rutiere şi componentele acestora se face în conformitate cu Acordul de la Geneva din 1958 privind adoptarea de prescripţii tehnice uniforme aplicabile vehiculelor cu roţi, echipamentelor şi componentelor ce pot fi montate sau utilizate pe vehicule cu roţi, la care România a aderat prin Decretul nr. 371/1976, Ministerul Lucrărilor Publice, Transporturilor şi Locuinţei şi R.A.R. fiind desemnate de Guvernul României, parte la acordul din 1958, ca "departament administrativ" şi, respectiv, "serviciu tehnic".


S-a înlocuit sintagma "Ministerul Transporturilor" cu "Ministerul Lucrărilor Publice, Transporturilor şi Locuinţei".

12. 
Art. 9. - (1) Cartea de identitate a vehiculului este documentul care atestă, pentru persoana menţionată ca deţinător, dreptul de proprietate asupra vehiculului.

(2) La înstrăinarea vehiculului deţinătorul acestuia va transmite dobânditorului cartea de identitate a vehiculului.


9. Articolul 9 se abrogă.


Preluat, reformulat şi completat la art.10.

13. 
Art. 10. - (1) Cartea de identitate a vehiculului conţine date despre vehicul şi despre persoanele pe numele cărora acesta a fost înmatriculat succesiv.

(2) Datele despre vehicul se înscriu de către R.A.R. şi, după caz, de producătorul vehiculului sau reprezentantul autorizat al acestuia, pe baza omologării individuale, respectiv de tip.

(3) Datele despre deţinător se înscriu de către organele de poliţie care efectuează înmatricularea, potrivit legii.


10. Articolul 10 va avea următorul cuprins:

Art. 10. - (1) Cartea de identitate a vehiculului conţine date despre vehicul şi proprietarii pe numele cărora acesta a fost înmatriculat succesiv.

(2) Datele despre vehicul se înscriu de către R.A.R. 

(3) Datele despre proprietari se înscriu de către autoritatea competentă care efectuează înmatricularea, potrivit legii.

(4) Autoritatea competentă care efectuează înmatricularea înscrie proprietarul vehiculului la rubrica deţinători din cartea de identitate a vehiculului.

(5) La înstrăinarea vehiculului, ultimul proprietar al acestuia are obligaţia de a transmite dobânditorului cartea de identitate a vehiculului.




14. 
Art. 11. - Eliberarea cărţii de identitate se face în următoarele condiţii:

a) în cazul omologării individuale, precum şi în cazul vehiculelor deja înmatriculate, dacă vehiculul corespunde normelor tehnice de siguranţă a circulaţiei şi de protecţie a mediului înconjurător, precum şi folosinţei căreia îi este destinat, R.A.R. eliberează cartea de identitate a vehiculului;

b) în cazul omologării de tip, R.A.R. eliberează, la cerere, deţinătorilor omologării, producători sau reprezentanţii autorizaţi ai acestora, cărţile de identitate corespunzătoare tipului omologat, aceştia trebuind să menţioneze în cartea de identitate, pentru fiecare vehicul pe care îl livrează, conformitatea cu caracteristicile tehnice cuprinse în certificatul de omologare pentru circulaţie, precum şi datele de identificare unice ale vehiculului livrat.


11. Articolul 11 va avea următorul cuprins:

Art. 11. - Eliberarea cărţii de identitate se face în următoarele condiţii:

a) în cazul omologării individuale, precum şi în cazul vehiculelor rutiere deja înmatriculate în România, dacă vehiculul poate fi identificat, corespunde normelor tehnice de siguranţă a circulaţiei, de protecţie a mediului, precum şi folosinţei căreia îi este destinat;

b) în cazul omologării de tip sau al extinderii omologării de tip, în baza documentului prevăzut la art.7 şi a verificării conformităţii vehiculului prezentat cu tipul omologat.




15. 
Art. 12. - Vehiculele rutiere care nu pot fi identificate de către R.A.R. datorită alterării sau lipsei numerelor de identificare a acestora, poansonate de constructor, nu vor fi omologate pentru circulaţie. Se exceptează vehiculele rutiere pentru care poliţia poate stabili provenienţa legală a acestora.


12. Articolul 12 va avea următorul cuprins:

Art. 12. - (1) Vehiculele rutiere care nu pot fi identificate de către R.A.R. datorită alterării sau lipsei numerelor de identificare a acestora, aşa după cum au fost ele prevăzute de către constructor, nu vor fi omologate pentru circulaţie. 

(2) Pentru vehiculele rutiere deja înmatriculate în România şi care nu pot fi identificate, R.A.R. nu va elibera sau nu va opera modificări în cartea de identitate a vehiculului.

(3) Pentru identificarea vehiculelor rutiere în cazurile prevăzute la alin.(1) şi (2), R.A.R. poate solicita expertizarea de către serviciile specializate ale Ministerului de Interne.




16. 
Art. 13. - (1) Vehiculele rutiere, cu excepţia celor noi, care urmează să fie înmatriculate vor fi supuse certificării autenticităţii şi verificării tehnice de către R.A.R.

(2) Pentru vehiculele rutiere aflate la prima înmatriculare în România certificarea autenticităţii şi verificarea tehnică sunt incluse în procedura de omologare.

(3) Vehiculele rutiere ce urmează să fie reînmatriculate vor fi supuse certificării autenticităţii de către ultimul deţinător menţionat în cartea de identitate a vehiculului.

(4) Termenul de valabilitate al certificării autenticităţii este de 30 de zile, iar cel al verificării tehnice în vederea înmatriculării este similar cu cel corespunzător termenului pentru efectuarea inspecţiei tehnice periodice, în funcţie de categoria de vehicul.


13. Articolul 13 va avea următorul cuprins:

Art.13. - (1) La înmatriculare, deţinătorii vehiculelor rutiere vor face dovada certificării autenticităţii vehiculelor şi a verificării tehnice a acestora.

(2) Certificarea autenticităţii unui vehicul rutier reprezintă atestarea de către R.A.R.  sau de către reprezentanţii autorizaţi ai acestuia, a faptului că vehiculul respectiv şi principalele sale elemente de identificare, sunt originale şi/sau nu au fost supuse unor modificări neautorizate.

(3) Verificarea tehnică a unui vehicul rutier în vederea înmatriculării acestuia se efectuează numai de către R.A.R. în reprezentanţele sale şi cu personal propriu R.A.R. în staţiile de inspecţie tehnică special autorizate din municipii şi oraşe şi constă în verificarea conformităţii respectivului vehicul rutier pe liniile de diagnosticare, coroborate cu verificarea conformităţii componentelor principale ale vehiculului cu numărul de identificare al acestuia.
(4) Prevederile alin.(1) referitoare la certificarea autenticităţii nu se aplică vehiculelor rutiere noi, care deţin omologare de tip, extindere de omologare de tip sau omologare individuală, iar cele referitoare la verificarea tehnică nu se aplică vehiculelor rutiere noi, care deţin omologare de tip sau extindere de omologare de tip.
 (5) Pentru vehiculele rutiere aflate la prima înmatriculare în România, certificarea autenticităţii şi verificarea tehnică sunt incluse în procedura de omologare individuală, după caz.

(6) Controlul existenţei, originalităţii şi autenticităţii documentelor de provenienţă ale vehiculului revine R.A.R.

(7) Certificarea autenticităţii unui vehicul rutier este valabilă 30 de zile de la data efectuării acesteia.

(8) Termenul de valabilitate a dovezii de efectuare a verificării tehnice este identic cu cel corespunzător termenului pentru efectuarea inspecţiei tehnice periodice, funcţie de categoria de vehicul.




17. 

14. După articolul 13 se introduce articolul 131 cu următorul cuprins:

Art.131. - R.A.R. are acces la baza de date necesare, referitoare la evidenţa vehiculelor rutiere înmatriculate în ţară sau în străinătate, pe bază de protocoale încheiate cu deţinătorii acestor baze de date.




18. 
Art. 14. - Se exceptează de la prevederile privind înmatricularea vehiculele aparţinând Ministerului Apărării Naţionale.


15. Articolul 14 se abrogă.


19. 
Art. 15. - Pe lângă atribuţiile prevăzute în Ordonanţa Guvernului nr. 44/1997 privind transporturile rutiere, aprobată cu modificări şi completări prin Legea nr. 105/2000, Ministerul Transporturilor, prin R.A.R., îndeplineşte următoarele atribuţii referitoare la omologarea de tip:

a) controlează, la producător sau la reprezentanţii autorizaţi ai acestuia, conformitatea caracteristicilor tehnice ale vehiculelor rutiere comercializate cu tipul omologat pentru circulaţie şi retrage omologarea în caz de neconformitate;

b) solicită producătorului sau reprezentanţilor autorizaţi ai acestuia remedierea gratuită a defecţiunilor de fabricaţie, constatate în mod repetat la mai multe vehicule rutiere de acelaşi tip şi care pun sau pot pune în pericol siguranţa circulaţiei sau protecţia mediului; în funcţie de gravitatea defecţiunilor constatate poate solicita producătorului măsuri privind retragerea lotului de vehicule, cu interdicţia folosirii până la remediere sau cu retragerea din circulaţie a acestora.


16. Articolul 15 va avea următorul cuprins:

Art. 15. - (1) Pe lângă atribuţiile prevăzute în Ordonanţa Guvernului nr. 44/1997 privind transporturile rutiere, aprobată cu modificări şi completări prin Legea nr. 105/2000, Ministerul Lucrărilor Publice, Transporturilor şi Locuinţei, prin R.A.R., îndeplineşte următoarele atribuţii referitoare la omologarea de tip:

a) controlează, la solicitantul omologării de tip, respectiv la solicitantul extinderii omologării de tip conformitatea caracteristicilor tehnice ale vehiculelor rutiere comercializate cu tipul omologat pentru circulaţie şi retrage, în caz de neconformitate, omologarea de tip;

b) impune solicitanţilor omologării de tip şi solicitanţilor extinderii omologării de tip, remedierea defecţiunilor de fabricaţie constatate în mod repetat la mai multe vehicule rutiere de acelaşi tip şi care pun sau pot pune în pericol siguranţa circulaţiei sau protecţia mediului; 

(2) În funcţie de neconformităţile constatate, R.A.R. poate impune solicitanţilor omologării de tip, respectiv a extinderii omologării de tip, măsuri privind sistarea comercializării şi/sau retragerea lotului respectiv de vehicule, cu interdicţia comercializării sau folosirii, până la remediere sau retragerea din circulaţie a vehiculelor.

(3) Cheltuielile datorate retragerii din circulaţie, remedierii neconformităţilor şi repunerii în circulaţie a vehiculelor sau, după caz, a lotului de vehicule, se suportă de către solicitanţii omologării de tip şi a extinderii omologării de tip.


20. 
Art. 16. - Cărţile de identitate eliberate de R.A.R. înainte de data intrării în vigoare a prezentei ordonanţe sunt şi rămân valabile pe toată durata existenţei vehiculului sau până la epuizarea spaţiului destinat înscrierii caracteristicilor tehnice ale vehiculului ori ale datelor de identitate ale deţinătorilor.


17. Articolul 16 va avea următorul cuprins:

Art. 16. - (1) Cărţile de identitate eliberate de R.A.R. sunt şi rămân valabile pe toată durata existenţei vehiculului.

(2) La epuizarea spaţiului destinat înscrierii caracteristicilor tehnice ale vehiculului ori ale datelor de identitate ale deţinătorilor, R.A.R. este obligat să elibereze un duplicat.

(3) Pentru situaţii speciale, Ministerul Lucrărilor Publice, Transporturilor şi Locuinţei poate aproba eliberarea cărţilor de identitate cu valabilitate limitată în timp, dar nu mai mult de un an.




21. 

18. După articolul 16 se introduc articolele 161 şi 162, cu următorul cuprins:

Art.161 - În cazul pierderii, furtului sau distrugerii cărţii de identitate a vehiculului, R.A.R. poate emite un duplicat la cartea de identitate, cu avizul autorităţii competente care a efectuat înmatricularea.




22. 

Art.162 - Pierderea, furtul sau distrugerea cărţii de identitate a vehiculului se publică în Monitorul Oficial al României, Partea a III-a.




23. 
Art. 17. - (1) În termen de 30 de zile de la intrarea în vigoare a prezentei ordonanţe Ministerul Transporturilor va emite reglementările şi normele tehnice privind omologarea vehiculelor rutiere şi eliberarea cărţii de identitate a acestora, în vederea admiterii în circulaţie pe drumurile publice din România.

(2) Reglementările şi normele tehnice prevăzute la alin. (1) vor fi actualizate periodic în funcţie de evoluţia legislaţiei Uniunii Europene şi a caracteristicilor tehnice ale vehiculelor rutiere.


18. Articolul 17 va avea următorul cuprins:

Art. 17. - (1) În termen de 30 de zile de la intrarea în vigoare a prezentei ordonanţe Ministerul Lucrărilor Publice Transporturilor şi Locuinţei va emite reglementările şi normele tehnice privind omologarea vehiculelor rutiere şi eliberarea cărţii de identitate a acestora, în vederea admiterii în circulaţie pe drumurile publice din România.

(2) Reglementările şi normele tehnice privind omologarea vehiculelor rutiere, eliberarea cărţii de identitate a vehiculelor rutiere, şi certificarea autenticităţii vehiculelor rutiere, în vederea admiterii în circulaţie pe drumurile publice din România  se vor reactualiza de Ministerul Lucrărilor Publice, Transporturilor şi Locuinţei şi se vor aproba prin ordin al ministrului, în termen de 60 de zile de la data publicării în Monitorul Oficial al României, a legii de aprobare a prezentei ordonanţe.

(3) Instrucţiunile privind completarea cărţii de identitate la înmatricularea vehiculelor se vor reactualiza de Ministerul Lucrărilor Publice, Transporturilor şi Locuinţei, Ministerul Finanţelor Publice şi autoritatea competentă care efectuează înmatricularea şi se vor aproba prin ordin comun al ministrului lucrărilor publice, transporturilor şi locuinţei, ministrului finanţelor publice şi ministrului autorităţii competente care efectuează înmatricularea, în termen de 60 de zile de la data publicării în Monitorul Oficial al României, a legii de aprobare a prezentei ordonanţe.

(4) Reglementările, normele tehnice şi instrucţiunile prevăzute la alin. (1) şi (2) vor fi publicate în Monitorul Oficial al României, Partea I şi vor fi actualizate ori de câte ori este nevoie.




24. 
Art. 18. - La data intrării în vigoare a prezentei ordonanţe se abrogă art. 5-7, art. 8 lit. f) şi g), art. 9 alin. (1) lit. a) şi b) şi alin. (2) din Hotărârea Guvernului nr. 594/1991 privind verificarea îndeplinirii condiţiilor tehnice de către autovehiculele şi remorcile acestora care circulă pe drumurile publice, cu modificările şi completările ulterioare, art. 81 şi art. 82 alin. (2) din Regulamentul pentru aplicarea Decretului nr. 328/1966 privind circulaţia pe drumurile publice şi pentru stabilirea şi sancţionarea contravenţiilor în acest sector, republicat, cu modificările ulterioare, precum şi alte dispoziţii contrare.


Nemodificat


25. 

Art.II. - Prezenta lege intră în vigoare în termen de 60 de zile de la publicarea ei  în Monitorul Oficial al României, Partea I.




26. 

Art.III. Ordonanţa Guvernului nr.78/2000, astfel cum a fost modificată şi completată prin prezenta lege, va  fi republicată în Monitorul Oficial al României, Partea I, dându-se textelor o nouă numerotare.

